**GARGŽDŲ LOPŠELIS-DARŽELIS „NAMINUKAS“**

**TEMINĖ SAVAITĖ**

**,,LIETUVOJE AUGU - AŠ DALELĖ JOS ŠIRDIES“**

2022 vasario 7 – 15 d. d.

**‚,Aš  mažas gintaro lašelis, be žemės Lietuvos gyventi negaliu. Po trispalve manasis kelias, kad  tik suspėčiau užaugti laiku‘‘ (R. Jarocka).**

 **I. TIKSLAS**

Ugdyti vaikų pilietiškumo jausmą ir tautinę savivoką per kalbinių gebėjimų plėtrą ir kūrybinę veiklą.

 **II. UŽDAVINIAI**

1. Ugdyti vaikų pilietiškumo jausmą, meilę savo tėvynei, kalbai.

2. Supažindinti vaikus su Lietuvos valstybės atributika: vėliava, herbu, himnu.

3. Gerinti kalbinius vaikų gebėjimus bei plėtoti smulkiosios motorikos įgūdžius.

4. Paminėti Lietuvos valstybės atkūrimo dieną.

5. Sudaryti sąlygas vaikų kūrybinei veiklai, išradingumui, saviraiškai.

6. Suteikti teigiamų emocijų.

 **III. EIGA**

**PIRMADIENIS**

1. Pokalbis apie Lietuvos valstybės simbolius: valstybės herbą, vėliavą, himną.
2. Eksperimentas **,,Linksmasis balionas“** (aprašymas priede).
3. Eilėraštis (pasirinktinai) Vasario 16-tai, Lietuvos valstybės atkūrimo dienai.

Pageidautina, kad jį išmoktų visi grupės vaikai ir kartu deklamuotų.

 **ANTRADIENIS**

1. Pokalbis grupėse apie Vilnių, jo atsiradimą, Gedimino pilį.

 2. Kūrybinis, grupinis darbas **,,Gedimino pilis‘‘** (įvairios priemones: antrines žaliavos, popierius, dėžės ir kt.).

 Kūrybinį darbą, nufotografuokite ir tą pačią dieną atsiųskite į Messenger grupės ,,Lašeliai“ mokytojoms: Virginijai ar Aidai.

 Nuotraukos bus talpinamos sukurtoje virtualioje kūrybinių darbų ,,Lietuvoje augu – aš dalelė jos širdies“ knygoje.

 **TREČIADIENIS**

1. Kelionė po Lietuvą (žemėlapiu), pažymint svarbiausius miestus, įžymesnes vietas.
2. Kūrybinė-meninė užduotis ,,**Aš - dalelė Lietuvos“.**  Darbai atliekami pasirenkama technika:

 piešimas, tapymas, aplikavimas, štampavimas ir kita ant A4 lapo.

 Kūrybinius darbus nufotografuokite ir tą pačią dieną atsiųskite į Messenger grupės ,,Lašeliai“ mokytojoms: Virginijai ar Aidai.

 Darbus išsaugokite savo grupėse, juos eksponuosime įstaigoje.

 **KETVIRTADIENIS**

1. Lietuva – knygose, albumuose, bukletuose. Lietuvių tautiniai rūbai.
2. STEAM veikla **,,Kuriu Lietuvai‘‘** (grupėje, lauke). Priemonės ir veiklos būdai kuo įvairesni.

 Jeigu bus sniego, išnaudokime darželio kiemą ir jame sukurkime šventinę atributiką: pilis, trispalves ir kt..

 Darbus nufotografuokite ir tą pačią dieną atsiųskite į Messenger grupės ,,Lašeliai“ mokytojoms: Virginijai ar Aidai.

 **PENKTADIENIS**

1. Pokalbis apie Vasario 16-ąją. Kuo ji ypatinga Lietuvos istorijai? Trispalvė ir jos reikšmė.
2. Vaikų minčių lietus apie Lietuvą, šeimą, namus (užrašykite ir atsiųskite į Messenger).
3. Kūrybinė užduotis **,,Nupinsiu trispalvę**‘‘. Priemonės: popierius, siūlai, audiniai, virvės,

plastelinas, gamtinė medžiaga ir kita.

 **LIETUVOS GIMTADIENIO ŠVENTĖ – VASARIO 15 D. 11.00 VAL. DARŽELIO KIEME**

 Į šventę **ATSINEŠKITE:** helinį balioną (spalva pasirinktinai: geltona, žalia, raudona), išmoktą eilėraštį, pasigamintos šventinės atributikos ant medinių iešmelių ir **GERĄ NUOTAIKĄ!!!**

Organizatoriai:

priešmokyklinio ugdymo grupės ,,Lašeliai‘‘

mokytojos: Virginija Karpavičienė ir Aida Balsevičienė.

**PRIEDAS**

Eksperimentas **,,Linksmasis balionas“**.

 Reikės:

* 3 tuščių plastikinių butelių 0,5 l
* Geltono, žalio ir raudono balionų
* Sodos
* Acto
* Piltuvėlio
* Šaukšto

Pripilkite į balioną sodos (apie 2 š.) Į plastikinį butelį įpilkite acto apie 100 ml. Užmaukite balioną ant butelio ir jį prilaikydami supilkite sodą į butelį.

Kas atsitiko? Actas pradėjo burbuliuoti. Tai reiškia, kad actas ir soda susijungė. Susijungus rūgščiai ir šarmui išsiskiria dujos vadinamos anglies dvideginiu. Šių dujų gali rasti beveik visur. Jas išmeta automobiliai, iškvėpi tu, įkvepia augalai. Tad šių dujų pagalba, balionas prisipučia.